section_heading: Povijest muzeja
paragraph_text: Muzej je zajedno s knjižnicom smješten u jednom krilu Kapetan Mišinog zdanja 1863. Kneginja Julija Obrenović darovala je 1864. dvije slike: Bitka kod Beograda pod Eugenom Savojskim rad talijanskog slikara Felice Cerruti Bauduca (1817. – 1896.) po slici Eugenova dvorskog slikara Jana van Huchtenburga (1647. – 1733.) i Portret Constanze Morosini po slici Andreje Schiavonea, nepoznatog autora. Knjižnica je 1881. izdvojena i od tad muzej djeluje kao samostalna ustanova. Venecijanski slikar slovačkog porijekla Bertold Lipaj je 1891. darovao muzeju 90 slika talijanskih majstora, što je bio početak zbirke stranih slikara. Od 1930. muzej se zove Povijesno-umjetnički muzej, 1935. spaja se s Muzejom suvremene umjetnosti pod novim imenom - Muzej kneza Pavla i seli u zgradu Novog dvora, za javnost se otvara 1936. thumb|[[Paul Gauguin - Tahićanka]]